LÖYDÄ POTENTIAALISI
Tervetuloa ohjelman pariin!
Luvassa on opetusta pastori Tommyltä ja Karenilta -
oman potentiaalin löytämisestä.
Luvassa tänään: -
Koskaan ei ole liian myöhäistä löytää ja kehittää potentiaalia.
Teistä jotkut tietävät, että Jumala puhuu teille nyt, -
sillä tunnette häpeää.
Mutta Jeesus ei ole täällä sälyttääkseen yllesi häpeää.
Jeesus on täällä tänään ottaakseen häpeän yltäsi, -
jotta sinussa oleva potentiaali pääsee esiin.
On tärkeää päästää irti häpeästä, päästää irti hylkäämisestä, -
päästää irti vihasta, päästää irti siitä kaikesta.
Kun päästät siitä irti, -
niin kuin samarialainen nainen Jeesuksen kohdatessaan, -
voit täyttyä Jumalan voimalla ja potentiaali sinussa voi räjähtää.
Pastori Tommy uskoo, että jokaisesta löytyy kultaa, jos tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Jumalan siunausta! Tervetuloa ohjelman pariin!
Tämän opetussarjan aihe on potentiaali.
Potentiaali on jotain, mitä sinulla on.
Jokainen jakso on itsenäinen osa.
Niitä ei tarvitse katsoa järjestyksessä. Tämä on osa 2.
Tänään puhun siitä, mitä tapahtuu, kun potentiaali kohtaa voiman.
Kun Jumalan voima tulee yllesi, kaikki on mahdollista.
Potentiaali on erittäin kaunis asia.
Olen koko ikäni tehnyt kaikkeni -
auttaakseni ihmisiä löytämään potentiaalinsa -
ja kehittämään potentiaaliaan, sillä potentiaali on Jumalan antamaa.
Tänään tapaamme Raamatun henkilöitä, -
jotka auttavat sinua ymmärtämään, -
että kuka ikinä oletkin ja mitä ikinä oletkin tehnyt, -
koskaan ei ole liian myöhäistä löytää ja kehittää potentiaaliasi.
Sinusta voi tuntua, että olet menestynyt ja tunnet jo potentiaalisi.
Mutta sanon tämän. Kun tulet Jumalan luo -
ja kun kuuntelet opetukseni, -
saavutettavana on aina uusia tasoja.
Uusista tasoista osan voi saavuttaa ainoastaan Jumalan voimassa.
Jos olet valmis, voimme aloittaa. Seuraava dia.
Altistunut voimalle.
Palveluvirat, apostolit, profeetat, -
evankelistat, pastorit ja opettajat, -
ovat sitä varten, että autamme sinua löytämään potentiaalisi.
Meillä on ne, jotta voimme varustaa pyhät työhön, -
Jeesuksen Kristuksen ruumiin rakentamiseen.
Siksi sinulla on potentiaali.
Puhuimme ensimmäisessä osassa Pietarista.
Yhtenä päivänä Jeesus tuli Genesaretinjärvelle.
Siellä Hän näki Pietarin ja pyysi lainaksi Pietarin venettä.
Muut näkivät Pietarin, mutta Jeesus näki Pietarin potentiaalin.
Jeesus halusi veneen, ja vene oli tavoittamisalusta.
Siltä Hän alkoi saarnata.
Siltä tavoittamisalustalta, veneestä, Hän kutsui Pietarin.
Ellei Jeesusta olisi tullut, kukaan ei tietäisi, kuka on Pietari.
Pietari, joka ensimmäisenä saarnasi Jeesuksen evankeliumin.
Äkkipikainen Pietari. Hän muuttui, koska joku näki hänen potentiaalinsa.
Mikä estää potentiaalisi?
Mikä estää potentiaaliasi löytymästä tai kehittymästä?
Tällaisia asioita on monia. Uskon voivani auttaa sinua tänään.
Kuunneltuasi opetuksen voit kenties puolestasi auttaa muita.
Seuraavaksi tapaamme joitain Raamatun henkilöitä.
Tämä on Johanneksen evankeliumista, -
Johanneksen luvusta 4.
Tapaamme siellä naisen. Seuraava dia.
Täydellinen muodonmuutos.
Raamatun kertomus on enemmän kuin yhteenlasketut sanat.
Monesti, kun luemme Raamattua, -
saamme kyllä kertomuksen, mutta se on hyvin lyhyt.
Meidän täytyy lukea myös rivien välistä, sillä, kuten sanoin, -
kertomus on enemmän kuin yhteenlasketut sanat.
Tässä me tapaamme naisen. Hän oli samarialainen nainen.
Raamatussa hän kysyy: "Kuinka sinä, joka olet juutalainen, -
pyydät juotavaa minulta, samarialaiselta naiselta?"
Jeesus oli menossa Jerusalemista Galileaan.
Matkalla Hän kulki Samariaksi kutsutun alueen kautta.
Samaria oli juutalaisille epäpuhdas paikka.
Samarialaiset olivat epäpuhtaita.
Juutalainen ei puhunut samarialaiselle eikä halunnut tavata samarialaisia, -
sillä jos hän kosketti heitä, hän saastui.
Oli kuudes tunti. Päivä oli kuumimmillaan.
Nainen tuli kaivolle, kun siellä ei ollut muita. Miksi hän tuli yksin?
Koska hän kantoi häpeää.
Hän häpesi sitä, mitä hän oli tehnyt.
Häntä hyljeksittiin ja pidettiin pilkkanaan. Hän oli hylätty.
Hänen kanssaan ei haluttu olla missään tekemisissä.
Niinpä hän tuli yksin. Hän häpesi.
Ja täällä hän kohtasi Jeesuksen.
Monesti ihmisen sisällä voi olla haavoja.
Kylän muut naiset katselivat häntä nenänvarttaan pitkin.
He kiusasivat häntä ja pitivät häntä pilkkanaan.
Häntä ei hyväksytty. Häntä hyljeksittiin.
Hän oli mikä oli -
sen vuoksi, mitä hänelle oli tehty.
Olen ollut saarnamatkoilla Afrikassa ja Aasiassa.
Joissain maissa monia poikia ja tyttöjä on käytetty hyväksi.
Jos on kymmenvuotias lapsi ja joku tekee hänelle pahaa, -
lapsi ei voi sen mitään.
Monesti, kun muut tekevät pahaa ihmiselle, -
hän syyttää siitä itseään ja täyttyy häpeällä.
Kenties tälle naiselle oli käynyt niin.
Joku teki hänelle jotain, kun hän oli lapsi.
Sisäinen haava esti häntä hänen elämässään.
Niin käy usein myös meille.
Meille on tehty pahaa, ja me häpeämme sitä, -
joten emme tule Jeesuksen luo veneemme kanssa.
Emme tule Jeesuksen luo elämämme ja potentiaalimme kanssa.
Häpeämme niin sitä, mitä muut ovat meille tehneet.
Monesti pystymme antaa anteeksi muille, -
mutta pystytkö antamaan anteeksi itsellesi?
Tässä nainen tuli yksin kaivolle -
ja kohtasi Jeesuksen.
Tiedäthän, että Jeesuksella on keinot -
avata sydämemme?
Hän on täydellinen neuvonantaja.
Nainen hämmästyi sitä, -
että Jeesus puhui hänelle.
Siksi nainen kysyy: "Kuinka sinä, joka olet juutalainen, -
pyydät juotavaa minulta, samarialaiselta naiselta?"
Nainen näki, kuka Jeesus oli.
Olen pukeutunut tänään näin, -
sillä haluan teidän näkevän, että olen pappi.
Sen voi nähdä vaatteistani.
Samalla tavalla, kun Jeesus istui Jaakobin kaivolla, -
nainen pystyi näkemään, että Jeesus oli juutalainen ja myös rabbi.
Rabbi ei normaalisti olisi kulkenut Samarian kautta, -
sillä hän olisi saastunut.
Ja kaiken muun hyvän lisäksi Jeesus puhui naiselle.
Siihen aikaan, 2 000 vuotta sitten -
naisen arvo oli hyvin alhainen.
Ja tämä nainen ei ollut pelkästään nainen. Hänellä oli ollut monta miestä.
Jeesus pystyi näkemään sen. Hän näki naisen sydämen.
Hän näki, kuka nainen on. Hän näki, mitä hänelle oli tehty.
Silti Hän alkoi puhua naiselle.
Ja nainen sanoi hiljaa mielessään: -
"Kuinka on mahdollista, että sinä, juutalainen rabbi, -
puhut minulle? Etkö tiedä, kuka minä olen?"
"Etkö tiedä, mitä olen tehnyt? Etkö näe häpeääni?"
Jotkut teistä tietävät, että Jumala puhuu teille, -
koska te tunnette häpeää.
Jeesus ei ole täällä sälyttääkseen yllenne häpeää.
Jeesus on täällä ottaakseen häpeän sinulta pois, -
jotta sinussa oleva potentiaali pääsee esiin.
Jeesus alkoi puhua naiselle.
Hän sanoi: "Nainen, anna minulle vettä."
"Pyydätkö minulta vettä?"
"Pyydätkö sinä, juutalainen rabbi, vettä minulta?"
Jeesus vastasi: "Pyydän. Anna minulle vettä, -
sillä jos sinä annat elämäsi minulle, minä annan elämäni sinulle."
Jeesus avasi oven naisen elämään.
Jeesus päästi häpeän ulos.
Kaikki pahat asiat, joita hänelle oli tehty, tulivat ulos, -
sillä niitä ei voi lukita sisään. Niiden on tultava ulos.
Ja kun ne olivat lähteneet, kaikki muuttui naisen elämässä.
Tuli voitelu. Hän kohtasi voiman.
Kukaan ei nähnyt hänen sisällään olevaa potentiaalia paitsi Jeesus.
Nyt naisen potentiaali tuli voiman vaikutuspiiriin.
Potentiaali kohtasi taivaan voiman, ja se muutti naisen.
Nainen palasi kylään.
Hän oli kyläläisten silmissä edelleen se sama nainen.
Häntä ei hyväksytty. Häntä hyljeksittiin.
Hänen kanssaan ei haluttu olla tekemisissä.
Naiset pelkäsivät häntä, mutta he näkivät, kun hän oli tulossa, -
että jokin hänessä oli muuttunut.
Sinne, missä ennen oli ollut häpeä, oli tullut kirkkaus.
Naisen olemuksessa oli jotain.
Nainen meni kylään, otti tuolin, nousi tuolille seisomaan -
ja alkoi puhua.
Ja nyt tämä hylätty ja häpeän täyttämä nainen säteili.
Hän loisti Jeesuksen kirkkautta.
Hän sanoi: "Haluan kertoa teille miehestä, jonka tapasin."
"Hän on erilainen kuin muut."
"Minulla on ollut viisi miestä, ja kuudes, nykyiseni, ei ole aviomieheni."
"Ja nyt olen tavannut seitsemännen."
"Hänen nimensä on Jeesus Kristus, Messias."
"Hän on Jumalan Poika."
Halleluja! Niin Jeesus tekee sinullekin, -
jos avaat oven.
Kerro Hänelle sisäisistä asioistasi ja haavoistasi.
Naisesta tuli Uuden testamentin ensimmäinen evankelista.
Hän toi koko kylänsä Jeesuksen luo, -
ja he kaikki pelastuivat.
Sinä, joka katsot tätä, -
olen tehnyt tämän monta kertaa.
Jeesus tuli häpeäksi -
voidakseen ottaa sinun häpeäsi ruumiiseensa -
ja antaakseen sinulle kunniansa.
Halleluja. Aamen.
Jeesus kutsuu sinua nyt, sillä Hän näkee potentiaalisi.
Mutta nyt meidän täytyy mennä eteenpäin.
Otetaan käsittelyyn toinen kirja, Ensimmäinen Samuelin kirja.
Tässä kerrotaan kahdesta kuninkaasta.
Toisella oli paimenen ulkonäkö -
mutta kuninkaan sydän.
Puhun nyt Saulista ja Daavidista.
En voi käydä läpi koko kertomusta. Siihen menisi tunteja.
Tapahtui niin, että Israel halusi olla niin kuin muut kansat ympärillään.
Mutta meidät on asetettu erilleen.
Kuulun uuteen, Taivaan valtakuntaan.
Minun ei tulekaan olla niin kuin muut valtakunnat.
Valtakunta, johon kuulun, Jumalan valtakunta, -
ei ole niin kuin maailman muut valtakunnat. Se on hyvin erityinen.
Mutta Israel halusi itselleen kuninkaan.
Kaikilla muilla oli kuningas mutta ei Israelilla. Sen kuningas oli Jumala.
Profeetta Samuel oli surullinen.
Hän sanoi: "Jumala, he ovat torjuneet Sinut."
Jumala sanoi: "Niin. He eivät ole torjuneet sinua vaan minut."
"Mutta minä annan heille kuninkaan." Hän antoi heille kuninkaaksi Saulin.
Saul oli kuningas, jollaisen kaikki kansat olisivat halunneet.
Hän todella näytti kuninkaalta.
Mutta ulkonäkö ja olemus -
eivät aina heijasta sitä, mitä sydämessä on.
Saul halusi tehdä kaiken itse.
Hänen sydämessään oli tietynlaista kapinaa, itsepäisyyttä.
Olen yrittänyt auttaa monia ihmisiä. He ovat saaneet minut surulliseksi, -
koska he ovat niin itsepäisiä.
Minulla on tämä palveluvirka.
Olen saanut Jumalalta tehtäväksi ihmisten potentiaalin vapauttamisen.
Olen vapauttanut monien ihmisten potentiaalin, -
mutta jotkut ovat torjuneet apuni, -
sillä he ovat uskoneet pärjäävänsä yksin.
He olivat itsepäisiä.
Ja olen nähnyt, että potentiaali heidän sisällään meni hukkaan.
Sitä ei koskaan löydetty eikä harjoitettu.
Se ei koskaan päässyt valloilleen, koska he olivat itsepäisiä.
Apuni ei kelvannut heille. He uskoivat pärjäävänsä omin voimin.
Sellainen Saulkin oli kuninkaana. Hän halusi toimia omassa voimassa, -
joten Jumala otti häneltä kuninkuuden.
Sitten Jumala lähetti hakemaan uuden kuninkaan.
Samuel oli surullinen. Hän sanoi: "Minä olin se, joka Saulin voiteli."
"Hän epäonnistui, ja otat häneltä kuninkuuden pois."
Mutta Jumala tuli Samuelin luo ja sanoi: -
"Olen valinnut uuden kuninkaan. Mene siis Betlehemiin."
"Betlehemissä asuu mies nimeltään Iisai."
"Hänellä on poikia."
"Pojista yhden olen valinnut."
Niinpä Samuel meni Iisain luo.
Hän sanoi: "Esittele minulle poikasi."
Iisai toi poikansa Samuelin eteen.
Samuel katseli heitä, ensin vanhinta, mutta Jumala sanoi: "Ei hän."
Seuraavastakin Jumala sanoi: "Ei hän."
Samuel kysyi: "Oletko varma? Esikoinen näyttää aivan kuninkaalta."
"Toinen myös. Heistä tulisi hyviä kuninkaita."
Jumala sanoi: "Eivät he."
Kolmas, neljäs, viides, kuudes ja seitsemäs esiteltiin.
Se ei ollut kukaan heistä.
Samuel: "Menikö tämä nyt oikein?" - "Meni."
Samuel sanoi Iisaille: "Kaikki ei nyt täsmää."
"Se ei ole yksikään heistä. Ovatko kaikki tässä?"
Silloin Iisai sanoi: "On minulla vielä yksi poika, -
mutta se ei voi olla hän. Hänen nimensä on Daavid, -
ja hän on vain paimenpoika."
"Tuo hänet eteeni."
Silloin Jumala puhui Samuelille. Hän antaa meille tärkeän opetuksen.
Hän sanoo: "Sillä ei ole, niinkuin ihminen näkee: -
ihminen näkee ulkomuodon, mutta Herra näkee sydämen."
Aamen. Ja sitten Daavid tuli.
Hän on vielä lyhyt. Hän haisee lampailta.
Hän tietää lampaista kaiken.
Hän ei näytä kuninkaalta laisinkaan.
Ja nyt kun hän tulee Samuelin eteen, -
Jumala sanoo Samuelille: -
"Hän se on."
"Hänellä on sydän, jollaista minä etsin." Halleluja.
Daavid tuli ihmisten hylkäämäksi.
Ihmiset vähättelivät ja syyttivät häntä, -
mutta hän oli Jumalan valitsema.
Saul sai tunnustusta.
Daavid halusi ainoastaan siunata Saulia, -
mutta Saul oli niin täynnä kateutta ja ylpeyttä, -
että mitä ikinä Daavid tekikin Saulin hyväksi, -
Saul ei pystynyt ottamaan sitä vastaan vaan halusi tappaa Daavidin.
Ymmärrätkö? Kaikki torjuivat Daavidin.
Hänen isänsä torjui hänet. Hänen veljensä torjuivat hänet.
Kuningas Saul torjui hänet.
Myöhemmin jopa vaimo Miikal torjui hänet.
Mutta Jumala hyväksyi hänet.
Ja lyhyesti kerrottuna, -
kun Goljat, kotoisin Gatista...
Filistealaisten ja Israelin välille oli syttymässä sota.
Kukaan ei uskaltanut haastaa Goljatia, joka oli Gatista.
Mutta sitten tuli poika, paimenpoika Daavid.
Hänen vanhin veljensä Eliab kysyi häneltä: "Mitä sinä täällä teet?"
"Tulitko tänne katselemaan taistelua?"
"Tulit tuomaan tänne pitsaa. Palaa pikku lampaidesi luo."
"Täällä tarvitaan tosi miehiä."
Mutta Daavidilla oli jotain muuta. Hänellä oli sydän Jumalalle.
Kun Daavid ilmoitti, että hän taistelee, hän ei tullut haarniskassa.
Hänellä oli vain aseet, joita hän oli käyttänyt puolustaessaan lampaita.
Mutta hänellä oli potentiaali, -
ja nyt Daavidin potentiaali kohtasi Jumalan voiman.
Hänellä oli jotain muutakin. Hän tiedusteli kolme kertaa: -
"Mitä minä saan, jos voitan Goljatin?"
Hän saisi Saulin tyttären.
Hän menisi naimisiin prinsessan kanssa.
Ja niin Daavid tulee täynnä adrenaliinia -
testosteronia pumpaten.
Ja tapahtuu niin, että voima kohtaa potentiaalin, -
ja Goljat kaatuu maahan.
Sinäkin saatat olla hylätty.
Olet täynnä häpeää. Sinua hyljeksitään. Sinua ylenkatsotaan.
Kukaan ei näe sinua, mutta Jumala näkee sydämesi.
Kyse ei ole siitä, mitä isäsi, veljesi, -
naapurisi tai kukaan muukaan sanoo sinusta.
Mitä sinä sanot itsestäsi?
Jos sinulla on sydän, -
jota Jumala rakastaa, sinulla on potentiaali.
Jumala katsoo sydämeen.
Kun Daavid antoi sydämensä Jumalalle, -
Jumala kohtasi hänen potentiaalinsa.
Samoin tapahtuu sinulle, -
kun annat sydämesi Jumalalle.
Meidän täytyy rientää eteenpäin.
Erittäin tärkeää on...
Saisinko viimeisen dian?
Sinun pitää päästää irti.
Sinut pitää tyhjentää, jotta voit täyttyä.
Jos olisi aikaa, puhuisin vielä Mooseksestakin.
Mooseskin oli hylätty.
Äiti laski hänet korissa jokeen.
Mooses poimittiin joesta. Hänet kasvatettiin -
faraon hovissa, mutta häntä ei hyväksytty.
Hän ei ollut yksi heistä. Hän oli heprealainen.
Jotkut sanovat, että Mooses sai 40 vuoden koulutuksen prinssinä -
ja 40 vuoden koulutuksen erämaassa. En usko.
Jos hän olisi ollut kuninkaallinen... Mutta hän ei ollut.
Hänen yllään oli Jumalan armo, -
mutta 40-vuotiaana hänen piti paeta erämaahan.
Hän oli 40 vuotta erämaassa. Sitten hänelle ilmestyi Jumalan tuli, -
ja kaikki hänen elämässään muuttui.
Hän oli orpo. Teistä joku voi olla orpo.
Sen ei ole väliä, sillä kun kohtaat Jumalan tulen, tulee potentiaali.
Moosesta metsästettiin. Nyt hänestä tuli metsästäjä.
Mooseksen piti paeta. Nyt hän hyökkäsi.
Miksi? Koska potentiaali Mooseksen sisällä, vaikka hän oli 80-vuotias, -
hänen potentiaalinsa kohtasi Jumalan voiman.
Jotta Jumalan voima voi tulla yllesi, -
on tärkeää päästää irti häpeästä, hylkäämisestä, -
vihasta ja siitä kaikesta.
Kun päästät irti, kuten samarialainen nainen Jeesuksen kohdatessaan, -
voit täyttyä Jumalan voimalla ja potentiaali sinussa voi räjähtää.
Sitä tahdon sinulta tänään.
Ala puhua Jeesukselle.
Kerro Hänelle sisäisistä kivuistasi.
Kerro Hänelle haavoistasi.
Anna ne kaikki Hänelle, -
jotta voit tyhjentyä kaikista kipeistä tunteista.
Sitten Hän voi täyttää sinut voimallaan.
Kun Hänen voimansa tulee potentiaalisi ylle, -
elämäsi muuttuu ikiajoiksi.
Niin muuttui Pietarinkin. Roomassa on hänen nimeään kantava katedraali.
Kun Jumalan voima tulee potentiaalisi ylle, -
kaikki on mahdollista. Aamen.
Tulossa: -
Vene oli niin täynnä, että se oli uppoamaisillaan.
Silloin Pietari ymmärsi, että hänen veneessään on joku, -
jota ruokitaan eri tasolta kuin häntä.
Sinun täytyy viettää aikaa sellaisten ihmisten kanssa, -
jotka voivat venyttää verkkoasi.
Pastori Tommy uskoo, että jokaisesta löytyy kultaa, jos tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Ota meihin yhteyttä.
Käy kotisivuillamme ja tilaa Tommyn kuukausittain ilmestyvä uutiskirje.
Tommy kirjoittaa rehellisesti ja profeetallisesti -
elämästään ja asioista, jotka Jumala on laskenut hänen sydämelleen.
Kirjeet ovat auttaneet kymmeniätuhansia lukijoita.
Olet Tommylle ja Karenille kuin perhe, Kristuksen perhe.
Voit tavoittaa heidät eri julkaisukanavia pitkin.
Tykkää Tommy Lilja Ministriesistä Facebookissa.
Saat aina uusimmat julkaisut, videot ja raportit.
Voit katsella Tommyn opetuksia YouTubesta: Tommy Lilja Ministries -
ja tilata Tommyn ja Karenin kirjoja verkosta.
Sinussa on kultaa, ja kuten Jumala sanoi Tommylle: -
"Sinulle antamassani näyssä ei ole häviäjiä. On vain voittajia."
Lähde mukaan!
Suomennos: Marianne Tenetz